VS002350
Datum: 2000-06-27T02:00:00.000+02:00
datum_sodbe_i_stopnje: 2006-03-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 4,700.000 SIT
opombe: II Ips 87/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 50 do 55 let

Po poklicu šivilja, brezposelna.

## Škodni dogodek

Nesreča pri delu – v okviru programa javnih del je pri obiranju sadja padla z drevesa.

## Poškodba

Poškodba desnega kolenskega sklepa.

## Telesne bolečine

1,600.000 SIT Trajne hude stalne bolečine – 10 dni, srednje hude – 2 do 3 mesece, lahke občasne bolečine – so trajne.

#### Hospitalizacija

Nekaj dni, artroskopija v splošni anesteziji.

#### Ambulantno zdravljenje

Pregledi pri specialistih in izbranem zdravniku, ocenitev pri invalidski komisiji.

#### Rehabilitacija

Fizioterapija.

#### Nevšečnosti med zdravljenjem

Splošna anestezija, punkcija, več RTG, intraartikularno dajanje zdravila v sklep, jemanje analgetikov, nošenje mavčne longete (nekaj dni), občasna hoja z berglami, občasno nošenje ščitnika za koleno.

## Strah

300.000 SIT Lažji primarni strah – ob dogodku; sekundarni strah je bil izrazitejši, ko je koleno zateklo in ko so bile izvršene punkcija ter ostali zdravniški pregledi in zaradi strahu za izid zdravljenja.

## Zmanjšanje življenjske aktivnosti

2,000.000 SIT Kolenski sklep je trajno prizadet, gibljivost sklepa je omejena in boleča, gre za kontrakturo kolenskega sklepa, Pomembno je zmanjšana možnost daljše hoje, še posebej po neravnem terenu, stopnicah, opravljanju del z dviganjem in nošenjem težjih predmetov, dela kleče ali čepe. Ne more teči, dela lahko le sede ali pretežno sede, težjega fizičnega dela v gospodinjstvu ne zmore. Ima težave pri vsakodnevnih opravilih – zavezovanju čevljev, oblačenju.

#### Opis invalidnosti

Invalid III. Kategorije.

## Skaženost

800.000 SIT Koleno je otečeno, večkrat je potrebna uporaba kolenskega ščitnika, omejena je možnost gibanja. Tožnica opazno šepa, kar jo zelo moti. Na kolenu ima 3 cm brazgotino, ki je belo obarvana in je sicer vidna na večjo razdaljo, a ni preveč vpadljiva.

---

ZOR člen 200, 203